02019R2236 — ET — 01.01.2020 — 001.002

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:





Parandatud:









▼B

NÕUKOGU MÄÄRUS (EL) 2019/2236,

16. detsember 2019,

millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2020. aastaks







I JAOTIS

ÜLDSÄTTED

Artikkel 1

Reguleerimisese

Käesoleva määrusega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2020. aastaks.

Artikkel 2

Kohaldamisala

1. Käesolevat määrust kohaldatakse liidu kalalaevade suhtes, mis püüavad järgmisi kalavarusid: a) euroopa angerjas (Anguilla anguilla) Vahemeres, nagu see on määratletud artikli 4 punktis b; b) punakas aristiid (Aristeus antennatus), roosa süvahännak (Parapenaeus longirostris), hiidlehthännak (Aristaeomorpha foliacea), euroopa merluus (Merluccius merluccius), norra salehomaar (Nephrops norvegicus) ja harilik meripoisur (Mullus barbatus) Vahemere lääneosas, nagu see on määratletud artikli 4 lõikes c; c) anšoovis (Engraulis encrasicolus) ja sardiin (Sardina pilchardus) Aadria meres, nagu see on määratletud artikli 4 punktis d; d) euroopa merluus (Merluccius merluccius), norra salehomaar (Nephrops norvegicus), harilik merikeel (Solea solea), roosa süvahännak (Parapenaeus longirostris) ja harilik meripoisur (Mullus barbatus) Aadria meres, nagu see on määratletud artikli 4 punktis d; e) kilu (Sprattus sprattus) ja harilik kammeljas (Psetta maxima) Mustas meres, nagu see on määratletud artikli 4 punktis e.

2. Käesolevat määrust kohaldatakse ka harrastuskalapüügi suhtes, kui sellisele püügile on asjaomastes sätetes sõnaselgelt osutatud.

Artikkel 3

Mõisted

Käesolevas määruses kasutatakse määruse (EL) nr 1380/2013 artiklis 4 sätestatud mõisteid. Peale selle kasutatakse järgmisi mõisteid:

a) „rahvusvahelised veed“ – veed, mis ei kuulu ühegi riigi suveräänse õiguse ega jurisdiktsiooni alla;

b) „harrastuskalapüük“ – mittetöönduslik püügitegevus, mille puhul vee-elusressursse kasutatakse meelelahutuslikul, turismi või sportlikul eesmärgil;

c) „lubatud kogupüük“ (TAC): i) igast kalavarust aastas püüda lubatud kala kogus püügi puhul, mille suhtes on kehtestatud määruse (EL) nr 1380/2013 artikli 15 lõigetes 4–7 osutatud erand lossimiskohustusest; ii) igast kalavarust aastas püüda lubatud kala kogus igasuguse muu püügi puhul;

d) „kvoot“ – liidule või liikmesriigile eraldatud osa lubatud kogupüügist;

e) „liidu autonoomne kvoot“ – liidu kalalaevadele autonoomselt eraldatud püügi piirnorm juhul, kui kokkulepitud lubatud kogupüük on määramata;

f) „analüütiline kvoot“ – liidu kalalaevadele eraldatud autonoomne kvoot juhul, kui analüütiline hinnang on olemas;

g) „analüütiline hinnang“ – teatava kalavaru olukorra muutumist käsitlev kvantitatiivne hinnang, mis põhineb kalavaru bioloogiat ja kasutust käsitlevatel andmetel, mis on teadusliku läbivaatamise tulemusel hinnatud kvaliteedilt piisavaks, et anda teaduslikke nõuandeid tulevaste püügivõimaluste kohta.

Artikkel 4

Kalapüügipiirkonnad

Käesolevas määruses kasutatakse järgmisi püügipiirkondade määratlusi:

▼C1

a) „GFCMi geograafilised alapiirkonnad“ – Euroopa Parlamendi ja nõukogu määruse (EL) nr 1343/2011 ( 1 ) I lisas määratletud alad;

▼B

b) „Vahemeri“ – GFCMi geograafilistes alapiirkondade 1–27 veed, nagu need on määratletud määruse (EL) nr 1343/2011 I lisas;

c) „Vahemere lääneosa“ – GFCMi geograafiliste alapiirkondade 1, 2, 5, 6, 7, 8, 9, 10 ja 11 veed, nagu need on määratletud määruse (EL) nr 1343/2011 I lisas;

d) „Aadria meri“ – GFCMi geograafiliste alapiirkondade 17 ja 18 veed, nagu need on määratletud määruse (EL) nr 1343/2011 I lisas;

e) „Must meri“ – GFCMi geograafilise alapiirkonna 29 veed, nagu need on määratletud määruse (EL) nr 1343/2011 I lisas.







II JAOTIS

KALAPÜÜGIVÕIMALUSED







I PEATÜKK

Vahemeri

Artikkel 5

Euroopa angerjas

1. Käesoleva artikli sätteid kohaldatakse liidu kalalaevade igasuguse tegevuse ja muu liidu püügitegevuse suhtes, mis on seotud euroopa angerja ( Anguilla anguilla ) siht-, juhu- ja harrastuskalapüügiga.

2. Käesolevat artiklit kohaldatakse Vahemere suhtes ning riimvete suhtes, nagu estuaarid, laguunid ja üleminekuveed.

3. Liidu kalalaevadel on euroopa angerja püük keelatud Vahemere liidu ja rahvusvahelistes vetes kolme järjestikuse kuu pikkusel perioodil, mille iga liikmesriik kindlaks määrab. Püügikeeluperiood on kooskõlas määruses (EÜ) nr 1100/2007 sätestatud kaitse-eesmärkidega, kehtivate riiklike majandamiskavadega ning euroopa angerja hooajalise rändega asjaomases liikmesriigis. Liikmesriigid teatavad enda poolt kindlaks määratud perioodi komisjonile hiljemalt üks kuu enne keeluperioodi jõustumist ja igal juhul hiljemalt 31. jaanuaril 2020.







II PEATÜKK

Vahemere lääneosa

Artikkel 6

Põhjalähedased varud

1. Vahemere lääneosa põhjalähedaste kalavarude maksimaalne lubatud püügikoormus 2020. aastal on sätestatud käesoleva määruse I lisas.

2. Liikmesriigid haldavad maksimaalset lubatud püügikoormust vastavalt määruse (EL) 2019/1022 artiklis 9 sätestatud tingimustele.

Artikkel 7

Andmete edastamine

Liikmesriigid registreerivad püügikoormuse andmed ja edastavad need komisjonile vastavalt määruse (EL) 2019/1022 artiklile 10.

Püügikoormuse andmete edastamisel komisjonile vastavalt käesolevale artiklile kasutavad liikmesriigid käesoleva määruse I lisas sätestatud püügikoormuse rühmade koode.







III PEATÜKK

Aadria meri

Artikkel 8

Väikesed pelaagilised liigid

1. Aadria meres tegutsevate liidu kalalaevade sardiini ( Sardina pilchardus ) ja anšoovise ( Engraulis encrasicolus ) püük ei tohi ületada käesoleva määruse II lisas sätestatud tasemeid.

2. Aadria meres sardiini- ja anšoovisepüügiga tegelevate liidu kalalaevade püügipäevade arv ei tohi ületada 180 päeva aastas. Nimetatud 180 püügipäeva jooksul võib sihtliigina püüda maksimaalselt 144 päeval sardiini ja 144 päeval anšoovist.

Artikkel 9

Põhjalähedased varud

1. Aadria mere põhjalähedaste varude maksimaalne lubatud püügikoormus 2020. aastal on sätestatud II lisas.

2. Liikmesriigid haldavad maksimaalset lubatud püügikoormust vastavalt määruse (EÜ) nr 1224/2009 artiklitele 26–35.

Artikkel 10

Andmete edastamine

Kui liikmesriigid edastavad komisjonile määruse (EÜ) nr 1224/2009 artiklite 33 ja 34 kohaselt andmed püütud koguste lossimise kohta ja andmed püügikoormuse kohta, tuleb selleks kasutada käesoleva määruse II lisas esitatud kalavarukoode ja püügikoormuse rühmade koode.







IV PEATÜKK

Must meri

Artikkel 11

Kilu püügivõimaluste jaotamine

Liidu autonoomne kvoot kilu (Sprattus sprattus) jaoks, sellise kvoodi jagunemine liikmesriikide vahel ning sellega funktsionaalselt seotud tingimused, kui need on asjakohased, on esitatud käesoleva määruse III lisas.

Artikkel 12

Hariliku kammelja püügivõimaluste jaotamine

Hariliku kammelja (Psetta maxima) lubatud kogupüük, mida kohaldatakse Musta mere liidu vetes püüdvate kalalaevade suhtes ja kõnealuse lubatud kogupüügi jaotamine liikmesriikide vahel, samuti sellega funktsionaalselt seotud tingimused, kui need on asjakohased, on esitatud käesoleva määruse III lisas.

Artikkel 13

Hariliku kammelja püügi koormuse haldamine

Liidu kalalaevadel on lubatud Musta mere liidu vetes püüda harilikku kammeljat laeva üldpikkusest olenemata mitte rohkem kui 180 püügipäeva aastas.

Artikkel 14

Hariliku kammelja püügikeeluperiood

Liidu kalalaevadel on Musta mere liidu vetes 15. aprillist 15. juunini keelatud hariliku kammelja püük, ümberlaadimine, pardal hoidmine, lossimine ja esmamüük.

Artikkel 15

Kalapüügivõimaluste jaotamist käsitlevad erisätted Musta mere puhul

1. Käesolevas määruse artiklites 11 ja 12 sätestatud kalapüügivõimalused jaotatakse liikmesriikide vahel nii, et need ei piira: a) määruse (EL) nr 1380/2013 artikli 16 lõike 8 kohast kalapüügivõimaluste vahetamist; b) määruse (EÜ) nr 1224/2009 artikli 37 kohast mahaarvamist ega ümberjaotamist ning c) määruse (EÜ) nr 1224/2009 artiklite 105 ja 107 kohast mahaarvamist.

2. Määruse (EÜ) nr 847/96 artikleid 3 ja 4 ei kohaldata, kui liikmesriik kasutab määruse (EL) nr 1380/2013 artikli 15 lõikes 9 sätestatud paindlikku ühest aastast teise ülekandmist.

Artikkel 16

Andmete edastamine

Kui liikmesriigid edastavad komisjonile määruse (EÜ) nr 1224/2009 artiklite 33 ja 34 kohaselt andmed Musta mere liidu vetes püütud kilu ja kammelja lossitud koguste kohta, tuleb selleks kasutada käesoleva määruse III lisas esitatud kalavarukoode.







III JAOTIS

LÕPPSÄTTED

Artikkel 17

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2020.

Käesolev määrus on tervikuna siduv ja vahetult kohaldatav kõikides liikmesriikides.









I LISA

LIIDU KALALAEVADE PÜÜGIKOORMUS SEOSES PÕHJALÄHEDASTE KALAVARUDE MAJANDAMISEGA VAHEMERE LÄÄNEOSAS

Käesoleva lisa tabelites on sätestatud maksimaalne lubatud püügikoormus (püügipäevades) kalavarude rühmade kaupa, nagu on kindlaks määratud määruse (EL) 2019/1022 artiklis 1, ja kõigi Vahemere lääneosa põhjalähedaste varude püügiks ette nähtud traalpüügi laevade ( 2 ) kogupikkus.

Kõigi käesolevas lisas sätestatud maksimaalsete lubatud püügikoormuste suhtes kohaldatakse määruses (EL) 2019/1022 sätestatud reegleid ning määruse (EÜ) nr 1224/2009 artikleid 26–35.

Viited püügipiirkondadele on viited GFCMi geograafilistele alapiirkondadele.

Käesoleva lisa kohaldamisel kasutatakse järgmist kalavarude ladinakeelsete nimetuste ja tavanimetuste vastavustabelit.







Teaduslik nimi Kolmetäheline kood Tavanimetus Aristaeomorpha foliacea ARS Hiidlehthännak Aristeus antennatus ARA Punakas aristiid Merluccius merluccius HKE Euroopa merluus Mullus barbatus MUT Harilik meripoisur Nephrops norvegicus NEP Norra salehomaar Parapenaeus longirostris DPS Roosa süvahännak

Maksimaalne lubatud püügikoormus püügipäevades

▼M1

a) Alboráni meri, Baleaari saared, Põhja-Hispaania ja Lioni laht (geograafilised alapiirkonnad 1, 2, 5, 6, 7)



Kalavarude rühm Laevade kogupikkus Hispaania Prantsusmaa Itaalia Püügikoormuse rühma kood Harilik meripoisur geograafilistes alapiirkondades 1, 5, 6 ja 7; euroopa merluus geograafilistes alapiirkondades 1, 5, 6, 7; roosa süvahännak geograafilistes alapiirkondades 1, 5 ja 6; norra salehomaar geograafilistes alapiirkondades 5 ja 6. < 12 m 2 260 0 0 EFF1/MED1_TR1 ≥ 12 m ja < 18 m 24 284 0 0 EFF1/MED1_TR2 ≥ 18 m ja < 24 m 45 563 5 144 0 EFF1/MED1_TR3 ≥ 24 m 16 047 6 258 0 EFF1/MED1_TR4 Punakas aristiid geograafilistes alapiirkondades 1, 5, 6 ja 7. < 12 m 0 0 0 EFF2/MED1_TR1 ≥ 12 m ja < 18 m 1 139 0 0 EFF2/MED1_TR2 ≥ 18 m ja < 24 m 11 535 0 0 EFF2/MED1_TR3 ≥ 24 m 9 260 0 0 EFF2/MED1_TR4

▼B

b) Korsika, Liguuria meri, Türreeni meri ja Sardiinia saar (geograafilised alapiirkonnad 8, 9, 10, 11)



Kalavarude rühm Laevade kogupikkus Hispaania Prantsusmaa Itaalia Püügikoormuse rühma kood Harilik meripoisur geograafilistes alapiirkondades 9, 10 ja 11; euroopa merluus geograafilistes alapiirkondades 9, 10, 11; roosa süvahännak geograafilistes alapiirkondades 9, 10, 11; norra salehomaar geograafilistes alapiirkondades 9 ja 10. < 12 m 0 208 3 081 EFF1/MED2_TR1 ≥ 12 m ja < 18 m 0 833 46 350 EFF1/MED2_TR2 ≥ 18 m ja < 24 m 0 208 31 170 EFF1/MED2_TR3 ≥ 24 m 0 208 4 160 EFF1/MED2_TR4 Hiidlehthännak geograafilistes alapiirkondades 9, 10 ja 11 < 12 m 0 0 510 EFF2/MED2_TR1 ≥ 12 m ja < 18 m 0 0 3 760 EFF2/MED2_TR2 ≥ 18 m ja < 24 m 0 0 3 028 EFF2/MED2_TR3 ≥ 24 m 0 0 405 EFF2/MED2_TR4









II LISA

LIIDU KALALAEVADE PÜÜGIVÕIMALUSED AADRIA MERES

Käesoleva lisa tabelites on sätestatud kalapüügivõimalused kalavarude või laevade püügikoormuse rühmade kaupa ning asjakohasel juhul nendega funktsionaalselt seotud tingimused.

Kõigi käesolevas lisas sätestatud kalapüügivõimaluste suhtes kohaldatakse määruse (EÜ) nr 1224/2009 artikleid 26–35.

Viited püügipiirkondadele on viited GFCMi geograafilistele alapiirkondadele.

Käesoleva lisa kohaldamisel kasutatakse järgmist ladinakeelsete nimetuste ja tavanimetuste vastavustabelit.







Teaduslik nimi Kolmetäheline kood Tavanimetus Engraulis encrasicolus ANE Anšoovis Merluccius merluccius HKE Euroopa merluus Mullus barbatus MUT Harilik meripoisur Nephrops norvegicus NEP Norra salehomaar Parapenaeus longirostris DPS Roosa süvahännak Sardina pilchardus PIL Sardiin Solea solea SOL Harilik merikeel

1. Väikesed pelaagilised liigid geograafilistes alapiirkondades 17 ja 18

Käesoleva jao tabelis on esitatud maksimaalne püügimaht eluskaalu tonnides.







Liik: väikesed pelaagilised liigid (anšoovis ja sardiin) Engraulis encrasicolus ja Sardina pilchardus Püügi-piirkond: liidu ja rahvusvahelised veed GFCMi geograafilistes alapiirkondades 17 ja 18 (SP1/GF1718) Liit 101 711 (1) (2) Maksimaalne püügimaht Ei kohaldata määruse (EÜ) nr 847/96 artiklit 3. Lubatud kogupüük (TAC) Ei kohaldata Ei kohaldata määruse (EÜ) nr 847/96 artiklit 4. ( 1 ) Sloveenia puhul põhinevad kogused 2014. aasta saakide tasemel kuni 300 tonni suuruse koguseni. ( 2 ) Piiratud Horvaatia, Itaalia ja Sloveeniaga.

2. Põhjalähedased liigid geograafilistes alapiirkondades 17 ja 18

Käesoleva jao tabelis on esitatud maksimaalne lubatud püügikoormus (püügipäevades) põhjalähedasi liike püüdvate traalide liikide kaupa geograafilistes alapiirkondades 17 ja 18 (Aadria meri).







Püügivahendi liik Kalavarud Liikmesriik Püügikoormus (püügipäevad) Aasta 2020 Püügikoormuse rühma kood Traalid (OTB) Euroopa merluus, roosa süvahännak, norra salehomaar, harilik meripoisur Itaalia, geograafilised alapiirkonnad 17–18 108 349 EFF/MED3_OTB Horvaatia, geograafilised alapiirkonnad 17–18 39 257 EFF/MED3_OTB Sloveenia, geograafiline alapiirkond 17 (*1) EFF/MED3_OTB Piimtraalid (TBB) Harilik merikeel Itaalia, geograafiline alapiirkond 17 8 663 EFF/MED3_TBB ( *1 ) Sloveenia lipu all sõitvad kalalaevad, mis kasutavad OTB püügivahendeid geograafilises alapiirkonnas 17, ei ületa seal püügikoormuse piirangut 3 000 püügipäeva aastas.









III LISA

LIIDU KALALAEVADE PÜÜGIVÕIMALUSED MUSTAS MERES

Käesoleva lisa tabelites esitatakse lubatud kogupüük ja kvoodid eluskaalu tonnides liikide kaupa ja asjakohasel juhul nendega funktsionaalselt seotud tingimused.

Kõigi käesolevas lisas sätestatud kalapüügivõimaluste suhtes kohaldatakse määruse (EÜ) nr 1224/2009 artikleid 26–35.

Viited püügipiirkondadele on viited GFCMi geograafilistele alapiirkondadele.

Käesoleva lisa kohaldamisel kasutatakse järgmist ladinakeelsete nimetuste ja tavanimetuste vastavustabelit.







Teaduslik nimi Kolmetäheline kood Tavanimetus Sprattus sprattus SPR Kilu Psetta maxima TUR Harilik kammeljas







Liik: kilu Sprattus sprattus Püügi-piirkond: Musta mere liidu veed – geograafiline alapiirkond 29 (SPR/F3742C) Bulgaaria 8 032,50 Analüütiline kvoot Rumeenia 3 442,50 Ei kohaldata määruse (EÜ) nr 847/96 artiklit 3. Liit 11 475 Ei kohaldata määruse (EÜ) nr 847/96 artiklit 4. Lubatud kogupüük (TAC) Ei ole asjakohane / Kokku leppimata







Liik: harilik kammeljas Psetta maxima Püügi-piirkond: Musta mere liidu veed – geograafiline alapiirkond 29 (TUR/F3742C) Bulgaaria 75 Analüütiline TAC Rumeenia 75 Ei kohaldata määruse (EÜ) nr 847/96 artiklit 3. Liit 150 (*1) Ei kohaldata määruse (EÜ) nr 847/96 artiklit 4. Lubatud kogupüük (TAC) 857 ( *1 ) Kalandustegevus, sealhulgas kala ümberlaadimine, pardal hoidmine, lossimine ja esmamüük, ei ole lubatud 15. aprillist 15. juunini 2020.